LT
C 15/28
Europos Sąjungos oficialusis leidinys
2023 1 16
Šalys pagrindinėje byloje Ieškovas: AB Atsakovė: Finanzamt Köln-Süd
Prejudicinis klausimas Ar 2002 m. birželio 1 d. įsigaliojusio Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo (toliau – Susitarimas dėl laisvo asmenų judėjimo) (1) nuostatos, visų pirma jo 7 ir 15 straipsniai, siejami su jo I priedo 9 straipsnio 2 dalimi (teisė į vienodą požiūrį), turi būti aiškinamos taip, kad joms prieštarauja valstybės narės teisės norma, pagal kurią darbuotojai, kurie yra ES arba EEE valstybės narės (įskaitant Vokietiją) piliečiai ir kurių nuolatinė arba įprasta gyvenamoji vieta yra Vokietijoje arba ES / EEE valstybėje, gali savanoriškai pateikti prašymą apskaičiuoti pajamų mokestį pagal Vokietijoje apmokestinamas pajamas iš darbo santykių (toliau – „apskaičiavimas pagal prašymą“), visų pirma tam, kad galėtų susigrąžinti pajamų mokestį atsižvelgiant į išlaidas (su darbu susijusias išlaidas) ir išskaičiuotą Vokietijoje taikomą darbo užmokesčio pajamų mokestį, tačiau ši teisė nesuteikiama Šveicarijoje reziduojantiems Vokietijos ir Šveicarijos piliečiams?
(1)
OL L 353, 2009, p. 71.
2022 m. spalio 10 d.
Bundesarbeitsgericht (Vokietija) pateiktas prašymas priimti prejudicinį sprendimą byloje JK / Kirchliches Krankenhaus (Byla C-630/22) (2023/C 15/30) Proceso kalba: vokiečių Prašymą priimti prejudicinį sprendimą pateikęs teismas Bundesarbeitsgericht
Šalys pagrindinėje byloje Ieškovė, kita apeliacinio proceso šalis ir kasatorė: JK Atsakovė, apeliantė ir kita kasacinio proceso šalis: Kirchliches Krankenhaus
Prejudiciniai klausimai 1.
Ar, atsižvelgiant į Europos Sąjungos pagrindinių teisių chartijos 21 straipsnį, yra suderinama su Sąjungos teise, visų pirma su 2000 m. lapkričio 27 d.
Tarybos direktyva 2000/78/EB (1), nustatančia vienodo požiūrio užimtumo ir profesinėje srityje bendruosius pagrindus, tai, kad nacionalinėje nuostatoje numatyta: jog privati organizacija, kurios veiklą reguliuojančios normos grindžiamos religiniais principais, a) gali laikyti netinkamais darbui jos tarnybose asmenis, kurie išstojo iš t am tikros religinės bendruomenės iki darbo santykių užmezgimo; arba b) gali reikalauti, kad joje dirbantys asmenys nebūtų išstoję iš tam tikros religinės bendruomenės iki darbo santykių užmezgimo; arba c) gali darbo santykių nenutraukimą susieti su sąlyga, kad joje dirbantis asmuo, kuris išstojo iš tam tikros religinės bendruomenės iki darbo santykių užmezgimo, vėl įstotų į tą bendruomenę, jeigu iš kitų joje dirbančių asmenų ji nereikalauja, kad jie priklausytų tai religinei bendruomenei?